Document ID: 32000D0345

Απόφαση της Επιτροπής
της 22ας Μαΐου 2000
περί καθορισμού της ημερομηνίας κατά την οποία μπορεί να αρχίσει η αποστολή, από την Πορτογαλία προς τη Γερμανία, ορισμένων προϊόντων για σκοπούς αποτέφρωσης δυνάμει του άρθρου 3 παράγραφος 6 της απόφασης 98/653/ΕΚ
[κοινοποιηθείσα υπό τον αριθμό Ε(2000) 1367]
(Κείμενο που παρουσιάζει ενδιαφέρον για τον ΕΟΧ)
(2000/345/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2),
την απόφαση 98/653/ΕΚ της Επιτροπής, της 18ης Νοεμβρίου 1998, σχετικά με επείγοντα μέτρα που κατέστησαν αναγκαία από την επέλευση της σπογγώδους εγκεφαλοπάθειας των βοοειδών στην Πορτογαλία(3), όπως τροποποιήθηκε τελευταία από την απόφαση 2000/104/ΕΚ(4), και ιδίως το άρθρο 3 παράγραφος 6,
Εκτιμώντας τα ακόλουθα:
(1) Το άρθρο 3 παράγραφος 6 της απόφασης 98/653/ΕΚ επιβάλλει στην Επιτροπή να ορίσει την ημερομηνία κατά την οποία μπορεί να αρχίσει η αποστολή προϊόντων που αναφέρονται στο υπόψη άρθρο, αφού εκτελεστούν κοινοτικές επιθεωρήσεις και ενημερωθούν τα κράτη μέλη.
(2) Με τη διενέργεια επιθεώρησης από τις υπηρεσίες της Επιτροπής στη Γερμανία, μεταξύ 27ης και 29ης Φεβρουαρίου 2000, ιδίως για την αξιολόγηση των κτηνιατρικών ελέγχων κατ' εφαρμογή του άρθρου 3 και του παραρτήματος Ι της απόφασης 98/653/ΕΚ, διεφάνη ότι πληρούνται ικανοποιητικώς οι σχετικοί όροι,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η 22α Μαΐου 2000 ορίζεται ως η ημερομηνία που αφορά το άρθρο 3 παράγραφος 6 της απόφασης 98/653/ΕΚ, για την αποστολή, στη Γερμανία, των προϊόντων που αναφέρονται στο ανωτέρω άρθρο.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 22 Μαΐου 2000.

Labels: 18
6